**Koti-Lappi** on Kemijärvellä, Pelkosenniemellä, Savukoskella ja Sallassa ilmestyvä ilmaisjakelulehti, jota julkaisee Hilla Group Oyj. Sen painos on noin 11 000 kappaletta.

Lehti ilmestyy kerran viikossa keskiviikkoisin. Printtilehti jaellaan levikkialueella jokaiseen talouteen. Lisäksi lehtiä on jakelussa alueen yrityksissä ja kaupoissa. Printti- ja näköislehteä tilataan myös aktiivisesti levikkialueen ulkopuolelle. Lehden verkkosivustolla julkaistaan sisältöjä päivittäin. Verkossa on saatavilla myös näköislehti. 

Lehti käsittelee neljän itsenäisen kunnan päätöksentekoa, kulttuuria ja tapahtumia. Se toimii kolmen tunturikeskuksen, Pyhä-Luoston, Suomun ja Sallan, laajojen erämaa-alueiden, poroelinkeinon, metsätalouden, joki- ja järviseutujen, kansallispuistojen sekä kasvavan matkailun seutukunnassa, mikä määrittää osaltaan sisältöjä. 

*Koti-Lappi* tuottaa normaalin julkaisutoimintansa lisäksi teemanumeroita, kuten *Kemijärvi News* -matkailulehteä kaksi kertaa vuodessa.

Historia
--------

Lehden juuret ovat vuonna 1957 perustetussa *Koillis-Lapissa*. *Koillis-Lappi* yhdistyi *Kotikymppi*-nimisen lehden kanssa, jolloin lehden nimeksi tuli *Koti-Lappi*. Se on ilmestynyt nimellä *Koti-Lappi* vuodesta 2012 alkaen. Kaupunkilehti-statuksestaan huolimatta lehdellä on historiansa takia paikallislehden identiteetti. Lukijakunta suhtautuu julkaisuun edelleen koillisen ja itäisen Lapin äänenkannattajana. Alma Media myi lehden vuonna 2015 SLP Kustannus Oy:lle, joka oli jo aiemmin ostanut Alma Median lehtiliiketoiminnan Kainuussa. 

Vuonna 2021 KPK Yhtiöt hankki SLP:n omistukseensa. Yhtiö vaihtoi nimensä Hilla Groupiksi myöhemmin samana vuonna. Hilla Groupiin kuuluvat Lapin lehdistä *Koti-Lapin* lisäksi *Luoteis-Lappi*, *Kittilälehti*, *Enontekiön Sanomat*, *Sompio*, *Inarilainen*, *Saariselän Sanomat*, *Meän Tornionlaakso* ja *Kotikulmilta*.

Toimitus
--------

*Koti-Lapin* toimitus on Kemijärven keskustassa. Lehti painetaan Kajaanissa Suomalaisessa lehtipainossa. Lehden päätoimittaja on Esa Keskinen. Lisäksi toimitukseen kuuluu yksi vakituinen toimittaja. Keskinen aloitti päätoimittajana kesällä 2021, edeltävän päätoimittajan Sami Kasurisen jäädessä eläkkeelle.

Päätoimittajat
--------------

**Koillis-Lappi (1957–2011)**

* Antti Laakso (1957–1983)
* Jorma Korhonen
* Henna Jartti
* Mauno Virtanen
* Anita Seppänen (1999–2009)
* Antti Kokkonen (2009–2011 Lapin Kansan päätoimittajan työn ohessa)

**Koti-Lappi (2012–)**

* Sami Kasurinen (2011–2021)
* Esa Keskinen (2021–)

Lähteet
-------

1. 1 2  Liisa Haapanen: Alma Media myymässä Koti-Lappi -lehden *Yle.fi, uutiset*.  9.4.2015. Viitattu 9.4.2015.
2. ↑  KPK Yhtiöt osti osake-enemmistön Kainuun Sanomia julkaisevasta Suomalainen Lehtipaino Oy:stä – "Emme ole lakkauttamassa tai yhdistämässä lehtiä" *Kainuun Sanomat*.  Arkistoitu 29.1.2021. Viitattu 22.9.2021.
3. ↑  Jukka Anias: Hilla Groupin aika alkoi – KPK Yhtiöiden ylimääräinen yhtiökokous päätti yksimielisesti muuttaa yhtiön nimen: Katso videolta toimitusjohtaja Mikko Luoman haastattelu *KPK*.  13.10.2021. Viitattu 16.5.2022.
4. ↑  Koti-Lappi | Yhteystiedot *Koti-Lappi*.  Arkistoitu 11.6.2021. Viitattu 11.6.2021.
5. ↑  Kiinnostus pohjoiseen elämään toi päätoimittajaksi Koti-Lappiin – "Tuli mieleen, olisiko sama jo siirtää tavarat tänne" *Koti-Lappi*.  Arkistoitu 11.6.2021. Viitattu 11.6.2021.


|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Hilla Group Oyj |
| --- |
|  |
| Tytäryhtiöt | 
* Kosila
* Hilla Logistiikka
* Jopox
* RegiOnline
* Rohki Events

 |
|  |
| Lehdet | 

|  |  |
| --- | --- |
| Maakuntalehdet | 
* Kainuun Sanomat
* Keskipohjanmaa

 |
|  |
| Kaupunkilehdet | 
* Enontekiön Sanomat
* Kalajaska
* Kokkola
* Koti-Kajaani
* Koti-Lappi
* Pietarsaaren Sanomat

 |
|  |
| Paikallislehdet | 
* Haapavesi-lehti
* Inarilainen
* Kalajokiseutu
* Kalajokilaakso
* Kittilälehti
* Kuhmolainen
* Lestijoki
* Luoteis-Lappi
* Meän Tornionlaakso
* Nivala
* Perhonjokilaakso
* Sompio
* Sotkamo-lehti
* Ylä-Kainuu

 |
|  |
| Matkailulehdet | 
* Aalto
* Erä-Kainuu
* Levi Nyt!
* Kemijärvi News
* Kulta-Lapin kesä
* Saariselän Sanomat
* Talvi-Kuhmo & Kesä-Kuhmo
* Vuokatti News

 |

 |

 |